Genero Indarkeria Isolatzailea

Genero Indarkeria Isolatzailea genero-indarkeriaren biktimak babesten dituzten pertsonen aurka egiten dena da, hau da, zuzeneko biktimarekiko laguntza geldiarazteko eta indarkeria ezkutatzeko helburua duen indarkeria-mota bat . Horrela, erasotzaileek biktimak indarkeria gainditzen lagun diezaieketen beste pertsona batzuetatik isolatu nahi dituzte; izan ere, inor ez badago genero-indarkeria jasaten duten biktimei babesa ematen dienik, biktima horiek isolatuta geratzen dira eta, horrela, beren egoera gainditzeko aukerak murrizten dira    .

Errepresalien beldurra genero-indarkeriako egoeretan esku ez hartzeko arrazoi nagusia da . Errepresalien beldurraren ondorioz, genero-indarkeriaren biktima desberdinek ezin dute beren sare informalaren laguntza jaso (lagunak, senideak, komunitateko kideak), eta, horrela, haien isolamendua larriagotu egiten da. Izan ere, beren segurtasunaren beldur direnean, sare informalak joera txikiagoa izan dezake emakumeei babesa emateko .  Egoera honetan, genero-indarkeria pairatu duten emakumeak babesteko politikak indarkeriaren aurka dauden eta biktimari laguntza eskaini dioten babes-sareetara zabaltzera proposatzen duten ekimenak bultzatu dira . Era berean, Genero Indarkeria Isolatzailea jasateko beldurrak  biktimak bere bizipenak laguntza-sarearekin partekatu nahi ez izatea eragin dezake, errepresalia horiek jasan ez ditzaten . Emakume batzuek, esaterako, nahita eteten dituzte beren sare informalarekiko konexioak, erasotzaileak aurkitu ez ditzan .

Kontzeptuaren jatorria 
Aurretik, Billie Dziechek eta Linda Weinerrek izendatuko Bigarren Mailako Sexu Jazarpenaren kontzeptupean aipatzen zen indarkeria mota da, baina 2016az geroztik Genero Indarkeria Isolatzailearen (IGV ingelesezko sigletan) kontzeptua definitzeko eta haren izena formulatzeko lanean aritu da. Kontzeptu berri hori aurreko kontzeptuarekin identifikatu ziren hiru mugaren ondorioz sortu zen :

 Lehenengo eta muga garrantzitsuena kontzeptuaren inpaktu zientifiko, politiko eta sozial eza da.
 Bigarren muga genero-indarkeria mota guztietarako kontzeptu bat eduki behar dela da, eta ez sexu-jazarpenerako bakarrik.
 Hirugarren muga "bigarren mailak" ez duela islatzen gertatzen ari dena da; indarkeria bai biktimei laguntzen dietenen aurkakoa, bai zuzeneko biktimen aurkakoa da, biktimak isolatzeko eta zigorgabetasuna bermatzeko.

Kontzeptu eta izen berri hori prozesu dialogiko baten bidez eraiki zen, eta prozesu horretan zientziaren, politikaren, gobernuen, gizarte-erakundeen, genero indarkeria jasan duten emakumeen eta komunitateko beste kide batzuek parte hartu zuten . Termino berri horrek genero-indarkeria mota guztiak jasotzeko (ez bakarrik sexu-jazarpena) aukera ematen du, genero-indarkeriari ikuspegi zabalagoa emanez, eta biktimak babesten dituztenen aurka erabiltzen den indarkeria-mota horren helburua, hain zuzen ere, biktima horiek isolatzea dela zehazten laguntzen du.

Legegintza 
2020ko abenduan, Kataluniako Parlamentuak, 4.3 artikuluaren bidez, indarkeria mota horren aurkako munduko lehen legedia onartu zuen, Bigarren Mailako Indarkeria izenarekin . Horrela, Kataluniako araudian jazarpen-kategoria berri bati heltzen zaio, sexu-jazarpena jasaten dutenak laguntzeagatik eta babesteagatik pertsonak kalteren bat jasaten duenari dagokiona. Beraz, Kataluniako legea Bigarren Mailako Sexu-Jazarpena legeztatzen den lehen aldia da. Ia bi urte geroago, 2022ko martxoan, Eusko Legebiltzarrak genero-indarkeria isolatzaileari buruzko legeria ere onartu zuen, eta fenomeno horri buruzko legeria onartu zuen munduko bigarren ganbera legegilea izan zen . Emakumeen eta Gizonen Berdintasunerako Legearen 50.4 artikuluaren bidez egin zuen, eta honela dio:Halaber, emakumeen aurkako indarkeria matxistatzat jotzen da biktimak babesten dituzten pertsonen aurka egiten den indarkeria, bai eta haien hurbileko ingurunearen edo ingurune afektiboaren aurka egiten dena ere, bereziki seme-alaben edo beste senide batzuen aurkakoa, emakumea atsekabetzeko borondatez .

Biktimen osasun eta ongizatean eragina 
Genero-indarkeria isolatzaileak defendatzaileen osasun eta ongizatean ondorio kaltegarriak izaten ditu; baina sufrimendua ere eragiten du genero-indarkeriaren zuzeneko biktimengan, haiek babestu dituztenen sufrimendua eta isolamendua ikusten dutenean .

Erreferentziak

Ikus, gainera 
 Genero-indarkeria

Kanpo estekak 

Indarkeria